Haimens Blūms
Haimens Blūms (angļu: Hyman Bloom, dzimtajā uzvārdā Melameds, dzimis 1913. gada 18. augustā, miris 2009. gada 26. augustā) bija Latvijā dzimis ebreju izcelsmes amerikāņu gleznotājs. Dzimis Bauskas pievārtē, sešu bērnu ģimenē. 1920. gadā ģimene emigrēja uz Bostonu. 20. gadsimta trīsdesmitajos gados bija viens no t.s. Bostonas ekspresionisma dibinātājiem. 1949. gadā ieguva Gugenheima stipendiju. 1950. gadā piedalījās Venēcijas biennālē.